Just Film

Just Film (lühend JF) on Tallinna Pimedate Ööde filmifestivali (PÖFF) suurim laste- ja noortefilmide alafestival, mis koosneb lastefilmide ja noortefilmide võistlusprogrammist ja eriprogrammidest. Just Filmi festivali korraldatakse 2001. aastast igal aastal novembris sarnaselt PÖFFi põhiprogrammiga Tallinna ja Tartu kinodes. Festivalil linastub igal aastal umbes 50 filmi. Külastatavuselt on Just Filmist saanud Eesti üks suuremaid laste- ja noorteüritusi[viide?], mida igal aastal külastab kokku ligi 20 000 filmihuvilist. Just Film loodi, et anda lastele ja noortele võimalus läbi filmikunsti näha, mis toimub nende ümber ja mujal maailmas, rääkida teemadest, mis on ühiskonna valupunktideks ning arendada oskust olla mõistvam ja empaatiavõimelisem. Eesmärk on seeläbi kasvatada uue põlvkonna publikut, kes hindab kõrgelt kvaliteetfilme ning näeb võimalust filmikunsti abil ühiskonda ja inimesi muuta. Just Film annab ka oma panuse haridusse pakkudes õpetajatele võimalust kaasata väärtfilme õppetöösse. Just Film on toonud Eestisse kokku 536 täispikka filmi väga paljudelt kuulsatelt filmitegijatelt, nagu näiteks Gus van Sant, Vanessa Jopp, Tony Key. Lisaks kuulsatele režissööridele on festivali avamisele ja lõpetamisele jõudnud maailma suurimad ja populaarseimad laste- ja noortefilmid. Nii on seigeldud koos Harry Potteriga ning kaasa elatud libahuntide ja vampiiride sõdadele Videviku saagades. Suured ja väikesed filmihuvilised on saanud näha uusversioone ka filmidest “Kalapoeg Nemo” ja “Lõvikuningas”. Festivali programmijuht on olnud Mikk Granström. Rahvusvaheline noortefilmide võistlusprogramm Rahvusvaheline lastefilmide võistlusprogramm Rahvusvaheline mudilaste võistlusprogramm Rahvusvaheline #noorfilmitegija võistlusprogramm Noortefilmide programm Lastefilmide programm Lapse õiguste programm Teadus360° DOC@Just Just Film x Koolitants Igal aastal valitakse JF lastefilmide žürii ja noortefilmide žürii. Žürii hindab filme ja valib parima filmi. Žürii tohib välja anda ka kuni kaks lisaauhinda. Rahvusvaheline noortefilmide žürii ECFA rahvusvaheline lastefilmide žürii Noortefilmide žürii Lastefilmide žürii Mudilaste žürii #noorfilmitegija rahvusvaheline žürii 1997. aastal loodud Pimedate Ööde Filmifestivalist on saanud Eesti ja Baltikumi[viide?] üks olulisemaid[viide?] kultuuriüritusi. Samamoodi on kasvanud Baltikumi suurimaks[viide?] laste- ja noortefilmide festivaliks PÖFFi pesamuna Just Film.[viide?] 2001. aastal loodud Just Film on kasvanud võrdväärseks festivaliks teiste omasarnaste seas. Tol aastal kutsus Tallinna Pimedate Ööde filmifestival kokku neli entusiastlikku ja tubli noort, kes hakkasid üheskoos tegema Just Filmi. Kaheksa aastat korraldas seda festivali Elen Lotman. Iga aastaga kasvas Just Filmi programm. Just Filmi sünnikodu oli Nukuteater, kus näidati nii laste- kui ka noortefilme. Kino Sõprus oli tänavakultuuri eriprogrammi päralt. Seitse aastat hiljem olid aga pisikesed ja armsad kinod jäänud Just Filmi jaoks liiga väikeseks ning festival oli sunnitud kolima kinno Kosmos, kuhu Just Film jäi saatuse tahtel vaid üheks aastaks, sest peagi avati Tallinnas Solaris Keskus ja Cinamoni kino (nüüdne Solaris Kino). Pärast edukat esimest aastat Solaris Kinos laienes Just Film ka Tallinna teise suurkinno Coca-Cola Plaza. Praegu on Just Filmi kodukinoks saanud Apollo Kino Solaris ja Apollo Kino Coca-Cola Plaza. Just Film Just Film